Virallinen lehti nro C 135 , 14/05/1999 s. 0182



KIRJALLINEN KYSYMYS E-3278/98 esittäjä(t): Eva Kjer Hansen (ELDR) komissiolle (30. lokakuuta 1998) Aihe: Komission tapa soveltaa perustamissopimuksen 171 artiklan 2 kohtaa Komissiota pyydetään tekemään selkoa sen tavasta soveltaa perustamissopimuksen 171 artiklan 2 kohtaa, mukaan luettuna se, miten monissa ja missä tapauksissa komissio on käyttänyt sitä tähän mennessä? Kuinka usein komissio on määrännyt uhkasakkoja, ja miten paljon rahaa komissio on saanut? Komission puheenjohtajan Jacques Santerinkomission puolesta antama vastaus (30. marraskuuta 1998) Yhteisöjen tuomioistuin ei ole tähän mennessä antanut tuomioita, joissa jäsenvaltio määrättäisiin maksamaan uhkasakkoja yhteisöjen tuomioistuimen aiemman tuomion noudattamatta jättämisestä. Komissio on kuitenkin 12 tapauksessa päättänyt ehdottaa, että yhteisöjen tuomioistuin asettaisi uhkasakon jäsenvaltiolle. Seuraavissa kuudessa tapauksessa komission ehdotus uhkasakkojen määräämisestä johti siihen, että jäsenvaltio täytti velvoitteensa ja riita-asia voitiin ratkaista ennen kanteen viemistä yhteisöjen tuomioistuimeen: - Italia - säteilysuojelu. Sen uhkasakon määrä, jota komissio aikoi ehdottaa yhteisöjen tuomioistuimelle, oli 159 300 ecua/vuorokausi. - Italia - jätehuoltosuunnitelma. Sen uhkasakon määrä, jota komissio aikoi ehdottaa yhteisöjen tuomioistuimelle, oli 123 300 ecua/vuorokausi. - Saksa - pohjavesi. Sen uhkasakon määrä, jota komissio aikoi ehdottaa yhteisöjen tuomioistuimelle, oli 264 000 ecua/vuorokausi. - Belgia - luonnonvaraiset linnut. Sen uhkasakon määrä, jota komissio aikoi ehdottaa yhteisöjen tuomioistuimelle, oli 7 750 ecua/vuorokausi. - Kreikka - Frontistiria, yksityiskoulujen perustamiselle asetettu kansalaisuusvaatimus. Sen uhkasakon määrä, jota komissio aikoi ehdottaa yhteisöjen tuomioistuimelle, oli 61 500 ecua/vuorokausi. - Ranska - puutteelliset tuotteet. Sen uhkasakon määrä, jota komissio aikoi ehdottaa yhteisöjen tuomioistuimelle, oli 158 250 ecua/vuorokausi. Seuraavassa tapauksessa komissio ei ole vielä jättänyt kannetta, koska tilanteeseen on tulossa korjaus: - Kreikka - julkiset palveluhankinnat. Sen uhkasakon määrä, jota komissio aikoo ehdottaa yhteisöjen tuomioistuimelle, on 39 975 ecua/vuorokausi. Seuraavissa kahdessa tapauksessa komissio jätti kanteen, mutta jäsenvaltio täytti velvoitteensa ennen kuin yhteisöjen tuomioistuin antoi asiassa tuomiota: - Saksa - pintavesi - asia C-122/97. Sen uhkasakon määrä, jota komissio oli ehdottanut yhteisöjen tuomioistuimelle, oli 158 400 ecua/vuorokausi. - Saksa - luonnonvaraiset linnut - asia C-121/97. Sen uhkasakon määrä, jota komissio oli ehdottanut yhteisöjen tuomioistuimelle, oli 26 400 ecua/vuorokausi. Seuraavissa kolmessa tapauksessa kanne on jätetty, tilannetta ei ole vielä korjattu ja yhteisöjen tuomioistuimen tuomio on vireillä: - Kreikka - erään kreetalaisen kylän jätehuolto - asia C-387/97. komission ehdottaman uhkasakon määrä on 24 600 ecua/vuorokausi. - Kreikka - korkeakoulututkinnot - asia C-197/98. komission ehdottaman uhkasakon määrä on 41 000 ecua/vuorokausi. - Ranska - luonnonvaraiset linnut. Sen uhkasakon määrä, jota komissio aikoo ehdottaa yhteisöjen tuomioistuimelle, on 105 500 ecua/vuorokausi.